**PRO VITAE n.o.,**

**Nemocničná 33, 056 01 Gelnici**

**Pracoviská sociálnych zariadení**

**PANDEMICKÝ PLÁN OPATRENÍ PRE PRÍPAD PANDÉMIE COVID-19**

|  |
| --- |
| **PLÁN OPATRENÍ PRE PANDÉMIU COVID-19****VYPRACOVAL : Mgr. Gaľová Viera** **SCHVÁLIL : Akad. mal. Gabriela Paulinská** |

SLOVNÍK TERMÍNOV

**Epidémia** – nahromadenie ochorení vyvolaných v pomerne krátkom čase na ohraničenom mieste tým istým pôvodcom nákazy. Pomerne krátky čas sú zvyčajne dva priemerné inkubačné časy.

**Incidencia** – frekvencia, s akou sa v populácii objavujú nové ochorenia.

**Izolácia** – zabránenie prenosu vysoko kontagióznych alebo vysoko virulentných infekcií, ktoré sa môžu šíriť vzduchom aj kontaktom.

**Kontakt** – osoba, ktorá bola v takom vzťahu k infikovanej osobe alebo ku zvieraťu alebo ku kontaminovanému prostrediu, v ktorom mala príležitosť získať infekciu.

**Nosič –** osoba alebo zviera, v organizme ktorého je prechovávaný špecifický infekčný agens za neprítomnosti poznateľného klinického ochorenia, pričom tento organizmus je potenciálnym prameňom pôvodcu nákazy.

**Obdobie nákazlivosti** – časový interval, počas ktorého možno infekčný agens preniesť priamo alebo nepriamo z infikovanej osoby na inú osobu, z infikovaného zvieraťa na človeka alebo z infikovanej osoby na zviera.

**Očkovanie (vakcinácia)** – aplikácia očkovacích látok (vakcín) s cieľom navodiť aktívnu špecifickú imunitu.

**Ohnisko nákazy** – lokalita, v ktorej prebieha proces šírenia nákazy.

**Pandémia** – rozsiahla epidémia z neurčitým časovým ohraničením a prakticky bez ohraničenia v mieste, pričom býva postihnuté veľké množstvo ľudí na rozsiahlom území.

**Populácia** – všetci obyvatelia danej krajiny alebo oblasti posudzovaný ako celok.

**Prenosné ochorenie** – je ochorenie vyvolané špecifickým agensom alebo jeho toxickými produktmi, ku ktorému dochádza v dôsledku uskutočnenia prenosu príslušného agensu alebo jeho produktov z infikovanej osoby, zvieraťa alebo rezervoára.

**Proti epidemické opatrenia** – cielené opatrenia na predchádzanie vzniku alebo potlačenie už vzniknutých nákaz.

**Sporadický výskyt ochorenia** – jednotlivé prípady ochorenia, ktoré sa vyskytujú roztrúsene alebo ojedinele v čase i mieste a medzi jednotlivými prípadmi ochorenia nie je známa epidemiologická súvislosť.

**Vakcína** – imuno biologický prípravok používaný na aktívnu imunizáciu zavedením živých modifikovaných, atenuovaných alebo usmrtených infekčných mikroorganizmov alebo ich toxínov do organizmu.

**Vekovo špecifická chorobnosť –** pomerné číslo, ktoré sa týka špecifickej vekovej skupiny. Čitateľ i menovateľ sa týkajú rovnakej skupiny.

**Virulencia** – stupeň patogénnosti. Schopnosť mikroorganizmu vyvolať v danom hostiteľovi ochorenie. Číselne sa vyjadruje ako podiel počtu prípadov manifestnej infekcie a celkového počtu infikovaných osôb stanovený na základe imunoexperimentu.

**Zvýšený zdravotný dozor** – sledovanie zdravotného stavu a vyšetrovanie osôb podozrivých z nákazy vrátane dočasného zákazu výkonu epidemiologicky rizikového zamestnania.

**INFORMÁCIA O OCHORENÍ COVID-19**

Ochorenie COVID-19 je spôsobené novým typom koronavírusu SARS-CoV-2. Poznáme viac druhov koronavírusu, ktoré spôsobujú ochorenie u ľudí. Nový koronavírusSARS-CoV-2 patrí medzi respiračné vírusy. Prenáša sa primárne vzdušnou cestou pri kašľaní, kýchaní alebo rozprávaní. Doterajšie poznatky o novom koronavíruse naznačujú, že dokáže určitý čas prežívať aj na rôznych povrchoch, najmä pri vhodných podmienkach, akými je chladnejšie a vlhké podnebie a nízky hygienický štandard. Štúdie nového typu koronavírusu SARS-CoV-2 naznačujú, že klinické príznaky u človeka sú závažnejšie ako pri iných akútnych respiračných ochoreniach. Miernejšie formy príznakov, ako sú bolesť hrdla, mierny kašeľ alebo zvýšená telesná teplota, sú typické najmä pre mladých ľudí. Vírus SARS-CoV-2 však napáda aj dolné dýchacie cesty a môže spôsobiť zápal pľúc. Pneumónia (zápal pľúc) je nebezpečná najmä pre osoby s oslabeným imunitným systémom, medzi ktoré patria najmä starší ľudia. Inkubačný čas ochorenia Covid-19, teda čas od infikovania sa vírusom po prvé klinické prejavy ochorenia, je 2 až 14 dní. Väčšina nakazených ľudí začne pociťovať prvé klinické príznaky 5 –6dní po infikovaní sa. Nakazená osoba je však infekčná aj pred nástupom prvých príznakov. Najrizikovejší pre prenos ochorenia sú najmä ľudia, ktorí navštívili krajiny s jeho vysokým výskytom a mohli tak byť v kontakte sinými nakazenými osobami. V pracovnom prostredí sociálnych zariadení je preto veľmi dôležité zisťovať cestovateľskú anamnézu najmä zamestnancov, ktorí sú v úzkom kontakte so svojimi klientmi. Vzhľadom k tomu, že u mladých zdravých ľudí sa ochorenie môže prejavovať mierne, informácia o cestovateľskej anamnéze je veľmi dôležitá. Nevyhnutné je tiež pravidelne vykonávať zdravotný filter pred nástupom do zamestnania, ako je najmä informácia o telesnej teplote a iných prejavoch akútneho respiračného ochorenia. Medzi najdôležitejšie preventívne opatrenia proti šíreniu ochorenia Covid-19 patrí zabránenie zhromažďovaniu väčšieho počtu osôb na jednom mieste alebo stretávanie sa s osobami z vonkajšieho prostredia. Z tohto dôvodu bol vydaný zákaz návštev osôb v sociálnych zariadeniach a odporúča sa aj v rámci samotného sociálneho zariadenia minimalizovať stretávanie väčšieho počtu klientov v rámci spoločenských, kultúrnych a iných hromadných podujatí. Zamestnancom sociálnych zariadení má byť vydaný zákaz cestovania a účasti na pracovných cestách. V prípade nutnosti cestovania je povinnosťou každej osoby, ktorá sa vrátila zo zahraničia, zostať v povinnej 14-dňovej karanténe. Vzhľadom k tomu, že nový koronavírus môže určitý čas prežívať aj na povrchoch, je dôležité dodržiavať nielen zvýšenú osobnú hygienu ale vykonávať aj dôslednú dezinfekciu povrchov a prostredia v sociálnom zariadení.

V prípade podozrenia z ochorenia Covid-19 je dôležité ihneď kontaktovať príslušný regionálny úrad verejného zdravotníctva, ktorý rozhodne o type a dĺžke trvania

proti- epidemických opatrení. Najdôležitejšie proti epidemické opatrenia sú lekársky dohľad, zvýšený zdravotný dozor a karanténa. Izolácia chorých alebo podozrivých osôb je dôležitá z toho dôvodu, aby sa zabránilo šíreniu ochorenia vzdušnou cestou na iné osoby. Choré osoby sociálneho zariadenia majú byť okamžite izolované v samostatnej izbe, vyšetrené zdravotníckym pracovníkom a v prípade potreby prevezené do najbližšieho nemocničného zariadenia.

**Ako sa ochorenie šíri:**

•primárne vzdušnou cestou pri kašľaní, kýchaní alebo rozprávaní,

•fekálno-orálny prenos nie je vylúčený.

**Aké sú príznaky ochorenia:**

•horúčka nad 38°C,

•kašeľ,

•sťažené dýchanie

,•bolesť svalov,

•bolesť hlavy,

•únava, malátnosť,

•môže sa dostaviť strata čuchu a chuti.

CIELE plánu

Hlavným cieľom plánu v prípade vzniku pandémie COVID - 19 je zmierniť jej zdravotné, sociálne a ekonomické následky. Na dosiahnutie tohto cieľa v súlade s pandemickým plánom Svetovej zdravotníckej organizácie a Európskej komisie, sa prijímajú tieto opatrenia:

* ochrana obyvateľstva pred vznikom nového pandemického vírusu v čo najväčšej miere,
* rýchla identifikácia koronavírusu SARS-CoV-2
* minimalizovanie rozšírenia nového koronavírusu,
* priebežné vyhodnocovanie epidemiologickej situácie, analýza výskytu, prijímanie okamžitých proti epidemických opatrení,
* zabezpečenie liečby a zdravotnej starostlivosti o chorých a liečba komplikácií,
* zabezpečenie okamžitej informovanosti zdravotníckych pracovníkov,
* kontrola dodržiavania odporúčaných opatrení,

**Princípy základných opatrení:**

* spolupráca s úradmi verejného zdravotníctva, krajskými samosprávnymi orgánmi a obvodnými úradmi (odbormi krízového riadenia) a verejnosťou na všetkých úrovniach.

PREDCHÁDZANIE VZNIKU A ŠÍRENIU COVID - 19

 Každé podozrenie na ochorenie spôsobené koronavírusom, podlieha okamžitému hláseniu príslušnému regionálnemu úradu podľa spádovej oblasti, v ktorej sa prípad ochorenia vyskytne. Výskyt ochorení spôsobených vírusom SARS-CoV-2 u ľudí sa považuje za mimoriadnu epidemiologickú situáciu.

Zdravotnícki pracovníci zabezpečujú aktívne vyhľadávanie chorých, zisťovaním cestovateľskej anamnézy, meraním TT u chorých zodpovedajúcich definícií podozrenia i potvrdeného prípadu ochorenia spôsobeného vírusom SARS-CoV-2.

**Postup pri výskyte ochorenia**

•Izolovať chorého v samostatnej izbe.

•Okamžite kontaktovať príslušný regionálny úrad verejného zdravotníctva.

•Nariadiť proti-epidemické opatrenia po dohode s príslušným regionálnym úradom verejného zdravotníctva (lekársky dohľad, zvýšený zdravotný dozor, karanténa a pod.).

 •Zabezpečiť lekárske vyšetrenie chorých a podozrivých osôb.

•Obmedziť pracovnú činnosť v sociálnom zariadení.

U všetkých osôb podozrivých z nákazy sa vykonáva:

1. izolácia v domácom prostredí,
2. meranie teploty 2 krát denne (ráno a večer) počas 14 dní od posledného kontaktu.

Ošetrujúci lekár  poučí osoby o prvých príznakoch ochorenia. Overuje zdravotný stav a namerané hodnoty telesnej teploty u osôb podozrivých z nákazy denne v priebehu 14 dní od posledného kontaktu. Laboratórnu diagnostiku zabezpečujú spádové virologické laboratóriá.

Laboratórna diagnostika koronavírusu

Vyšetrenia vzoriek zabezpečujú laboratóriá – laboratórium ÚVZ SR, virologické laboratórium RÚVZ Banská Bystrica a virologické laboratórium RÚVZ Košice. Laboratórium NRC zabezpečuje vyšetrenia vzoriek Bratislavského, Trnavského, Trenčianskeho a Nitrianskeho kraja. Virologické laboratórium RÚVZ Banská Bystrica vyšetruje vzorky Banskobystrického a Žilinského kraja. Virologické laboratórium RÚVZ v Košiciach je spádovým laboratóriom Prešovského a Košického kraja.

**OPATRENIA K ZABRÁNENIU ŠÍRENIA COVID - 19**

**Klient –nástup do ZSS**

* Klient je umiestnený do príslušného ZSS až po skončení karantény, ktorú absolvoval na určenom karanténnom mieste, a potvrdení negatívneho výsledku z odobratého biologického materiálu (výter z orofaryngu) na COVID-19.
* Pri nástupe do ZSS sa preukáže potvrdením o zdravotnom stave a o tom, že mu bola ukončená karanténa a nemá nariadené ďalšie karanténne opatrenia z dôvodu ochorenia COVID-19 alebo iných infekčných ochorení.

**Klienti v ZSS**

* Počas pandémie klienti zostávajú v ZSS a naďalej sú odkázaní na pomoc a starostlivosť personálu. V tomto období sa režim a činnosti v ZSS nemenia.
* Platí zákaz návštev, zhromažďovania sa klientov, ktorí sa nezúčastňujú veľkých kolektívnych podujatí. Nemali by tiež opúšťať priestory ZSS.
* Mali by byť informovaní o koronavíruse SARS-COV-2 a jeho šírení v populácii, ako aj možnostiach prevencie založenej na dodržiavaní osobnej a respiračnej hygieny, a význame sociálno-dištančných obmedzení.
* Vykonáva sa denný monitoring zdravotného stavu klientov (optimálne 2x denne-ráno a večer).
* Odporúča sa obmedziť styk s ľuďmi a viac sa zdržovať v izbách. Individuálne aktivity klientov vykonávať v menších skupinách, ktorých zloženie sa nebude meniť.
* Dôležité je dodržiavanie sociálno-dištančných opatrení a správne používanie tvárovej masky (ako nasadiť a zložiť z tváre, kedy používať, ako sa o masku starať).

**Klient po ukončení hospitalizácie v zdravotníckom zariadení**

* Klientovi ZSS budú odobrané a laboratórne vyšetrené 2 výtery z orofaryngu v minimálnom odstupe 24 hodín pri ukončení hospitalizácie v zdravotníckom zariadení, v ktorom bol liečený pre inú diagnózu ako COVID-19.
* Klient môže byť prijatý späť do ZSS až po 2 negatívnych laboratórnych výsledkoch na detekciu SARS-CoV-2vminimálnom odstupe 24 hodín.

**Personál ZSS**

* Sťažená situácia pri pracovnom výkone, ktorý môže byť náročnejší.
* Zabezpečovanie bežných činností v normálnych, ale aj sťažených podmienkach.
* V dôsledku infikovania sa alebo nariadenej karantény, väčšia záťaž pre zostávajúci personál.
* Denne sledovať svoj zdravotný stav a informovať vedenie zariadenia o jeho zmene

**Prevencia pred ochorením a jeho šírením:**

Osobná prevencia

•Časté umývanie rúk mydlom a vodou najmenej po dobu 40 sekúnd. Ak nie je k dispozícii mydlo a voda, treba použiť dezinfekčný prostriedok na ruky na báze alkoholu.

•Nedotýkanie sa očí, nosa alebo úst neumytými rukami.

•Prekrytie nosa a ústa pri kašľaní a kýchaní jednorazovou papierovou vreckovkou, ktorú je potrebné následne odhodiť do komunálneho odpadu.

•Vyhýbanie sa blízkemu kontaktu s ľuďmi, ktorí javia príznaky nádchy alebo kašľa

.•Okamžité kontaktovanie ošetrujúceho pracovníka v prípade príznakov.

 •Nosenie rúška pri priamom osobnom kontakte s inými osobami.

Prevencia v zariadení

 •Vykonávanie každodenného zdravotného filtra u zamestnancov.

•Nariadenie denného sledovania príznakov typických pre ochorenie Covid-19 (náhly nástup aspoň jedného z týchto príznakov: kašeľ, dýchavičnosť, horúčka).

•Zvýšená dezinfekcia povrchov.

•Používanie rukavíc u zamestnancov.

•Minimalizovanie sociálnych kontaktov u klientov zariadenia v rámci spoločenských, kultúrnych a hromadných podujatí.

•Zákaz návštev v sociálnych zariadeniach.

•Zákaz cestovania pre zamestnancov.

**VŠEOBECNÉ ZÁSADY PREVENCIE**

 Všeobecné proti-epidemické opatrenia

Všeobecné proti-epidemické opatrenia pri podozrení na ochorenie COVID-19 sú najmä:

* dodržiavať zásady osobnej hygieny,
* zvyšovať zdravotné uvedomenie obyvateľstva o spôsobe prenosu, prvých príznakov ochorenia a o dodržiavaní zásad osobnej hygieny,
* dôkladne a často si umývať ruky mydlom a vodou,
* v prípade, že voda nie je dostupná a ruky nie sú viditeľne znečistené používať čistiace obrúsky na báze alkoholu,
* vykonávajú zdravotnú výchovu.
* obmedzenie počtu pracujúcich, ktorí sú v priamom kontakte s chorými osobami,
* personál zdravotníckeho zariadenia používa osobné ochranné pracovné pomôcky
	1. vysoko efektívna maska,
	2. ochranný odev,
	3. rukavice,
	4. obuv.
* personál zdravotníckeho zariadenia dodržiava zásady všeobecné proti-epidemické opatrenia
* zabezpečí vyškolenie všetkých pracovníkov v riziku v spôsoboch ochrany pred infekciou.
* zabezpečia odber biologického materiálu –nazofaryngeálny výter do virologického média
* personál dôsledne dodržiava dezinfekčný program,

**OPATRENIA NA OCHRANU ZDRAVIA PRACOVNÍKOV PRICHÁDZAJÚCICH DO KONTAKTU S CHORÝMI**

* poučiť a  informovať zamestnancov o riziku, preventívnych a ochranných opatreniach,
* minimalizovať počet zamestnancov, ktorí prichádzajú do kontaktu s infikovanou osobou
* zabezpečiť dostatočné množstvo osobných ochranných pracovných prostriedkov (ďalej OOPP),
* vyškoliť zamestnancov v správnej technike používania a manipulácie s OOPP,
* dodržiavať zásady osobnej hygieny, najmä časté umývanie rúk mydlom a vodou,
* dekontaminovať použité OOPP,
* bezpečne likvidovať použité jednorazové OOPP,
* represívne dekontaminovať priestory (plochy, ovzdušie, pôdu, dopravné prostriedky, atď.),
* monitorovať exponovaných a potenciálne exponovaných zamestnancov
* viesť zoznam exponovaných zamestnancov,
* dodržiavať opatrenia 3. stupňa osobami v riziku nákazy podľa prílohy č. 3 NV SR č. 47/2002 Z.z. o ochrane zdravia pri práci s biologickými faktormi.

Všetky práce vrátane čistiacich prác musia byť vykonávané s použitím nasledovných OOPP:

* ochranné odevy (prednostne jednorazové alebo také, ktoré je možné dezinfikovať)
	+ - vrchné odevy (plášť alebo kombinéza)
		- nepriepustné zástery
* ochranné rukavice (ktoré je možné dezinfikovať)
	+ - rukavice vrstvené nitrilom, vinylom alebo hrubé pracovné gumené rukavice
* OOPP na ochranu dýchacích orgánov
	+ - respirátor triedy N 95 (označenie aj ako FFP3)
		- môžu byť použité aj štandardné dobre priliehajúce chirurgické masky, alebo respirátor FFP2
* ochranné okuliare
* ochranná obuv (ktorú je možné dezinfikovať)
	+ - gumené alebo polyuretánové čižmy
		- ochranné návleky na obuv

**Osobné ochranné pracovné prostriedky (OOPP) a dezinfekcia**

Pri práci je potrebné:

- OOPP pre ošetrujúci personál: jednorazový ochranný oblek (overal), ochranné okuliare alebo štít, respirátor FFP2/ FFP3, tvárová maska, rukavice,

- dodržiavať bariérovú ošetrovateľskú techniku,

-vykonávať dezinfekciu rúk,

Na dezinfekciu je nevyhnuté používať prostriedky s virucídnymi účinkami.

*Tvárové rúško* poskytuje bariérovú ochranu pred kvapôčkovou nákazou. Nemusí primerane chrániť pred aerosólom alebo pred malými čiastočkami vo vzduchu s veľkosťou < 5 μm predovšetkým preto, že účinne nefiltrujú malé častice zo vzduchu a tiež pre nedostatočné priľnutie okrajov na tvár umožňujú únik vzduchu okolo masky.

V prípade viditeľného znečistenia alebo v prípade, že je navlhnuté, je potrebná jeho výmena. Počas nosenia, z dôvodu prevencie kontaminácie, sa rúško nemá chytať rukami. Tvárové rúško sa pri podozrení na ochorenie COVID-19 používa pre pacienta, aby sa znížilo riziko rozptylu infekčných kvapôčok pri kýchaní alebo kašlaní do svojho okolia.

*Postup pri odstránení rúška z tváre*: po použití by malo byť rúško odstránené uvoľnením šnúrok na zadnej časti (nikdy neodstraňovať rúško uchopením rúška pokrývajúcu tvár) a zlikvidovať rúško ako infekčný odpad. Po odložení rúška do odpadu je potrebné vykonať hygienu rúk.

*Respirátory-*Respirátor (niekedy označovaný aj ako maska) poskytuje ochranu proti vdýchnutiu veľmi malých (vo veľkosti < 5 μm) vzdušných častíc a aerosólu. - V Európe sú respirátory s označením buď FFP2 (N95) alebo FFP3 (N100). -Respirátory musia vyhovovať norme BS EN 149: 2009.Respirátory N95 alebo FFP2 sa môžu používať až 8 hodín tým istým zdravotníckym pracovníkom za predpokladu, že nedôjde k narušeniu ich integrity.

Okraje respirátora musia tesne priliehať na tvár, aby sa zabránilo bočnému vnikaniu vzduchu pod respirátor. Dobré uchytenie je dosiahnuteľné iba tam, kde je dobré utesnenie okrajov respirátora k pokožke tváre a zamestnanci, ktorí majú používať respirátor, musia byť vyškolení v tom, ako ho pripevniť na tvár, aby sa dosiahol maximálny účinok. Respirátor sa musí vymeniť po každom použití a zmeniť, ak sa dýchanie sťažuje, ak je poškodený, zjavne kontaminovaný alebo ak ho nie je možné správne uchytiť na tvár. zachytáva infekčné agens. *Postup pri odstránení respirátora z tváre*: po použití sa odstraňuje tak, aby sa pracovník nedotýkal časti prekrývajúcej tvár. Použitý respirátor sa likviduje ako infekčný odpad. Po odložený respirátora do odpadu je potrebné vykonať hygienu rúk

*Postup po použití OOPP*

* vyzliecť pracovný odev a obuv,
* vyzliecť rukavice,
* umyť ruky mydlom a vodou resp. dekontaminovať ruky,
* odstrániť ochranné okuliare,
* odstrániť respirátor (ochrannú masku),
* opäť umyť resp. dekontaminovať ruky.

Bezpečná likvidácia OOPP po použití (na zabráneniesekundárnejkontaminácie nekontaminovaných predmetov a iných povrchov v prostredí)

* použité jednorazové OOPP uložiť do nepriepustného označeného obalu, skladovať na vyhradenom mieste, následne bezpečne likvidovať,
* viacnásobne použiteľné OOPP po použití uložiť do nepriepustného označeného obalu, skladovať na vyhradenom mieste, následne čistiť a dezinfikovať za použitia štandardných dezinfekčných postupov.

**Návod na odber materiálu na virologické vyšetrenie akútnych respiračných ochorení**

Od chorých

* Odoberaťna začiatku akútneho respiračného ochorenia, po vzostupe teploty (do 24 – 48 hodín od prvých príznakov ochorenia). V neskorších štádiách ochorenia sa pravdepodobnosť izolácie vírusu znižuje.
* Odoberaný materiál: bunky epitelu dýchacích ciest získané nasofaryngeálnym výterom alebo výplachom horných a dolných dýchacích ciest.
* Odberová súprava: 2 sterilné vatové tampóny, skúmavka s odberovým médiom a sprievodný lístok.

**Postup pri odbere a transporte nasopharyngeálneho výteru:**

* Odber robiť za sterilných podmienok.
* Výter je najvhodnejšie robiť ráno nalačno, bez predchádzajúceho použitia kloktadiel, zubnej pasty alebo iných dezinficiencií.
* Pacient pred výterom zakašle. Prvým vatovým tampónom zotrieť razantne krúživým pohybom podnebné oblúky bez dotyku mandlí. Druhým vatovým tampónom vytrieť sliznicu zadnej časti nosnej klenby cez obe nosné dierky.
* Obidva tampóny vložiť do skúmavky s odberovým médiom a ich konce zalomiť o okraj skúmavky tak, aby sa skúmavka dala uzavrieť zátkou. Obidva tampóny musia byť ponorené v médiu.
* Skúmavku s odobratou vzorkou zaslať do virologického laboratória čo najskôr po odbere.
* Na sprievodný lístok uviesť meno, bydlisko a dátum narodenia pacienta, dátum a čas odberu vzorky

**Balenie a transport vzoriek biologického materiálu**

Pri balení a transporte vzoriek biologického materiálu treba zohľadniť nasledovné:

* biologický materiál odoberať do nepriepustne zabezpečených skúmaviek,
* biologický materiál baliť a transportovať v označených kontajneroch dopravnou zdravotnou službou alebo kuriérom čo najskôr po odbere,
* priložiť vyplnený sprievodný list.
* pre Košický a Prešovský**:** RÚVZ Košice oddelenie virológie Senný trh 4,Košice
tel.: 055/ 62275

**Požiadavky na vybavenie zdravotníckeho zariadenia pre prijatie a liečbu osôb podozrivých z vysokovirulentnej  nákazy**

Požiadavky na vybavenie zdravotníckeho zariadenia pre prijatie a liečbu osôb podozrivých z vysoko virulentnej nákazy sú najmä:

* + pracovisko pre vyšetrovanie a ošetrovanie osôb podozrivých z vysoko virulentnej nákazy musí byť oddelené od iných činností vykonávaných v tej istej budove a zabezpečené tak, aby bolo vzduchotesne uzatvárateľné,
	+ osoby podozrivé z vysoko virulentnej nákazy sa musia pri prijatí vyšetrovať vo vopred určenej samostatnej miestnosti z dôvodu zamedzenia prenosu nákazy na ďalšie osoby,
	+ pacientov izolovať v jednoposteľových izbách s pozorovacím oknom, s vlastným zariadením na osobnú hygienu, so samostatným prívodom vzduchu s podtlakom a s odsávaním vzduchu cez vysokoúčinný HEPA filter do vonkajšieho prostredia,
	+ ak nie je možné zabezpečiť samostatný prívod vzduchu, je potrebné vypnúť centrálnu vetraciu jednotku, resp. klimatizáciu a vetrať oknami do voľného priestranstva mimo verejných priestranstiev
	+ po transporte pacienta zabezpečiť okamžitú dezinfekciu prepravnej cesty (motorové vozidlo, vozík, výťah, posteľ a pod.),
	+ vyčleniť individualizované pomôcky na vyšetrovanie a ošetrovanie pacienta (teplomer, fonendoskop, podložnú misu a pod.),
	+ zabezpečiť dostatočné množstvo jednorazového materiálu na vyšetrovanie a ošetrovanie pacienta,
	+ vyčleniť pre manipuláciu s infikovaným materiálom (bielizeň, osobné ochranné pracovné prostriedky a pod.) osobitnú miestnosť v nadväznosti na izbu pacienta,
	+ zabezpečiť pre zdravotníckych pracovníkov účinné osobné ochranné pracovné prostriedky: respirátor so stupňom ochrany na úrovni P-3 (EN 149) s výdychovým ventilom, pracovný odev, rukavice, pokrývku hlavy vrátane jednorazových, umývateľnú a dekontaminovateľnú obuv a ochranné okuliare,
	+ pri opakovanom vstupe do izolačnej miestnosti pacienta používať ochranné kukly so systémom núteného obehu vzduchu,
	+ pracovisko označiť výstražnou značkou pre nebezpečenstvo vyplývajúce z biologických faktorov,[[1]](#footnote-1))
	+ pracovné plochy zabezpečiť tak, aby neprepúšťali vodu, boli ľahko čistiteľné a odolné voči dezinfekčným prostriedkom,
	+ vyčleniť osobitné pomôcky pre hygienu a dezinfekciu pracovných priestorov,
	+ hranu pracoviska pred hmyzom a hlodavcami.

**Zásady ošetrovateľskej starostlivosti o pacientov s vysoko virulentnou nákazou**

Zásady ošetrovateľskej starostlivosti o pacientov s vysoko virulentnou nákazou sú najmä:

* pri pobyte pacienta mimo izby vyčlenenej pre jeho ošetrovanie, ak to jeho zdravotný stav dovoľuje (napr. pri transporte), nasadiť pacientovi respirátor so stupňom ochrany na úrovni P-2 (EN 149) bez výdychového ventilu,
* osobitne ošetrovať pacientov s pravdepodobným a dokázaným ochorením a osobitne s podozrením na ochorenie vyškolenými zdravotníckymi pracovníkmi vrátane vyškoleného pomocného personálu,
* prísne dodržiavať bariérovú ošetrovateľskú techniku
* zabezpečiť používanie účinných osobných ochranných pracovných prostriedkov zdravotníckymi pracovníkmi vrátane pomocného personálu (údržba, upratovanie a pod.),
* umývať a dezinfikovať ruky pred a po kontakte s pacientom, po každej činnosti, pri ktorej došlo ku kontaminácii biologickým materiálom a po zložení rukavíc,
* ochranné pomôcky, ktoré nie sú určené na jednorazové použitie ihneď v osobitnej miestnosti na to určenej dekontaminovať širokospektrálnymi dezinfekčnými prostriedkami s viricídnymi a baktericídnymi účinkami a následne sterilizovať v súlade s odporúčaním výrobcu,
* jednorazový zdravotnícky materiál použitý na ošetrenie pacienta okamžite uložiť do nepriepustných obalov a dekontaminovať autoklávovaním pred odvozom do spaľovne,
* pohyb pacientov mimo izolačnej jednotky povoliť len s použitím respirátora so stupňom ochrany na úrovni P-2 (EN 149) bez výdychového ventilu,
* zakázať vstup iných osôb okrem zdravotníckych pracovníkov ošetrujúcich pacienta,
* návštevy povoliť len za mimoriadnych okolností,
* návštevníci sú povinní sa pohybovať vo vyčlenenom priestore len pod dohľadom zdravotníckeho pracovníka a sú povinní použiť osobné ochranné prostriedky,
* použitú bielizeň pacientov a ošetrujúcich zdravotníckych pracovníkov uložiť do nepriepustných obalov a dekontaminovať (autoklávovaním) pred praním,
* zabezpečiť zber a odstraňovanie biologicky kontaminovaného odpadu do nepriepustných obalov a  dekontaminovať (autoklávovať) pred odvozom do spaľovne (do 24 hodín),
* denne dekontaminovať plochy v miestnosti pacienta širokospektrálnymi dezinfekčnými prostriedkami s viricídnymi a baktericídnymi účinkami,
* priebežne kontrolovať dodržiavanie preventívnych opatrení.
1. [↑](#footnote-ref-1)